**Lietuvos Respublikos ambasada Austrijos Respublikoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

**UŽ 2023 M. SAUSIO MĖN.**

2023-02-07

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
|

|  |
| --- |
| Parodos, renginiai ir kt. verslo plėtrai ir eksportuotojams aktuali informacija  |

 |
|  | Aktualių parodų Austrijoje sąrašas | <http://www.messen-austria.at/messekalender/>  |  |
| Investicijoms pritraukti į Lietuvą aktuali informacija |
|  |  |  |  |
| Lietuvos verslo plėtrai aktuali informacija |
| 2023 01 02 | Austrijos valstybės sekretorius, atsakingas už skaitmenizaciją, F. Tursky numato, kad 2023-ieji metai bus itin svarbūs siekiant pažangos Austrijoje skaitmeninimo srityje, t.y. neatsilikti nuo laiko ir išnaudoti ateinančius metus įgyvendinant plėtrą junglumo, skaitmeninių paslaugų, e-vyriausybės paslaugų, švietimo srityse. Be 1,4 milijono eurų, kuriuos valstybė neseniai investavo į plačiajuosčio ryšio plėtrą, iki 2026 m. numatoma skirti dar 400 milijonų eurų. Nors plačiajuosčio interneto įdiegimo rodikliai Šiaurės Europoje viršija 80 proc., tačiau Austrijoje - tik 19 proc.  | <https://www.krone.at/2894530>  |  |
| 2023 01 03 | Austrija 2022 metais pirmą kartą peržengė 1 gigavato galios saulės elektrinių per metus instaliuotą ribą. Bumas prasidėjo jau prieš Rusijos agresijos karą prieš Ukrainą ir energetikos krizę ir išaugo dvigubai, nes 2021 m. buvo sumontuota 740 megavatų galingumo sistemų. Tikėtina, kad bumas tęsis ir 2023 m., nes daugelis namų savininkų yra pasirinkę šias sistemas. Prognozuojama, kad 2023 - 2030 m. Austrija kasmet įdiegs po 1,2–1,5 gigavato saulės elektrinių galią.  | <https://orf.at/stories/3299907/>  |  |
| 2023 01 17 | Medžio granulių kainos Austrijoje per metus padidėjo iki 150 proc. Ir nors kainos šiuo metu šiek tiek mažėja, tačiau vis vien išlieka aukštos. Pramonės atstovų teigimu, priežastis yra 2022 metais susiklosčiusi ekstremali situacija tiek pasiūlos, tiek paklausos atžvilgiu. Rusijai pradėjus agresijos karą prieš Ukrainą, buvo prarasti tiekimai iš Ukrainos, Rusijos ir Baltarusijos. Kartu augo ir paklausa, nes 2011–2021 metais granulinių katilų skaičius Austrijoje išaugo nuo 89 000 iki 162 000. Vien 2022 metais buvo sumontuota 20 000 naujų katilų. Be to, vartotojai baiminosi, kad pritrūks kuro, daugelis pirko anksčiau nei įprastai, todėl kainos dar labiau pakilo. Tačiau Federalinė konkurencijos tarnyba taip pat įtaria, kad granulių gamintojai ir mažmenininkai susitarė dėl kainų ir siūlo mažiau granulių, kad vėliau jas parduotų dar didesnėmis kainomis.  | <https://www.derstandard.at/story/2000142646933/explodierende-preise-pelletsbranche-fordert-von-regierung-pflicht-zur-bevorratung>  |  |
| Lietuvos turizmo sektoriui aktuali informacija |
| 2023 01 20 | Austrijoje turizmo sektorius atsigavo. Viešbučiai, oro uostai ir gastronomija didina savo pelną, taip pat artėja du metus dėl Covid nevykusių Vienos balių sezonas. Liekanti problema sektoriuje yra energijos sąnaudos ir personalas.  | <https://news.wko.at/news/wien/Tourismus-ist-wieder-in-der-Gewinnzone.html>  |  |
| Bendradarbiavimui MTEPI[[1]](#footnote-1) srityse aktuali informacija |
| 2023 01 25 | Informacija apie reaktorius, kurie surenka CO₂ kaip atliekas iš biofermentacijos gamyklų ir jį paverčia naudingomis medžiagomis tokiomis kaip kuro komponentai, metanoliai. Tai taipogi padeda sumažinti šiltnamio efektą.  | <https://www.diepresse.com/6240951/htl-schueler-bauen-reaktor-der-treibhausgase-eindaemmt>  |  |
| Lietuvos ekonominiam saugumui aktuali informacija  |
|  |  |  |  |
| Bendra ekonominė informacija |
| 2023 01 02 | Vadovaujantis darbo rinkos statistika, 2022 metais nedarbas Austrijoje buvo mažiausias nuo 2008 metų ir sudarė 6,3 proc. Prognozuojama, kad nedarbas 2023 m. šiek tiek pakils iki 6,5 – 6,6 proc. Netgi ilgalaikių bedarbių skaičius mažėja, kas buvo ilgametė problema, kur per paskutinius metus 30 proc. sumažėjo ilgalaikių bedarbių.  | <https://www.diepresse.com/6233793/viele-jobs-wenig-arbeitslose-warum-unser-arbeitsmarkt-so-stabil-ist>  |  |
| 2023 01 03 | Austrijos statybų pramonė stagnuoja. 2022 metais inžinerinės/požeminės statybos sektorius kompensavo gyvenamųjų namų statybos nuosmukį. Statybos įmonės ir būsto plėtotojai numato, kad sumažės iki 30 proc. gyvenamųjų namų statyba, o komercinės paskirties ir visuomeninių pastatų statyboje užsakymų skaičius gali smukti 15 proc., inžinerijos statyba smuktų 18 proc. Pagrinde tokią situaciją lemia aukštos kainos, augančios finansavimo išlaidos ir naujos brangesnio skolinimo taisyklės.  | <https://www.derstandard.at/story/2000142248792/ende-des-booms-wie-staatsauftraege-den-bau-vor-der-not>  |  |
| 2023 01 04 | Austrijos nekilnojamojo turto rinkoje kainų kreivė krypsta žemyn. Paklausa visuose nekilnojamojo turto rinkos segmentuose turėtų sumažėti 11,2 proc., o pasiūla turėtų padidėti 7,6 proc., todėl vertinama, kad 2023 metais kainos turėtų sumažėti 6,8 proc. | <https://www.derstandard.at/story/2000142287267/immobilienmarkt-die-preiskurve-zeigt-nach-unten>  |  |
| 2023 01 05 | 2022 m. pabaigoje infliacija Austrijoje toliau lėtėjo, t.y. gruodį infliacija buvo 10,2 proc., lapkritį - 10,6 proc., o spalį - 11,0 proc. Pagrindinė infliacijos sumažėjimo priežastis yra nuo gruodžio galiojantis elektros kainų kompensavimas ir pastebimai mažėjančios degalų kainos. Toliau laikosi ir auga aukštos maisto produktų ir gastronomijos kainos. | <https://www.derstandard.at/story/2000142313669/inflation-duerfte-im-dezember-auf-10-2-prozent-gesunken-sein>  |  |
| 2023 01 08 | 2022-ieji buvo geri metai Austrijos ūkininkams, ūkių pelnas vidutiniškai padidėjo trečdaliu. Prie to prisidėjo ir daugybė paramos išmokų iš valstybės. Bet įvertinus infliaciją, verslo apimtis pasiekė tik 2000 metų lygį. Teigiama, kad po dešimtmetį trukusios stagnacijos Austrijos žemės ūkyje dabar pirmą kartą vėl geresnis rezultatas.  | <https://www.diepresse.com/6235693/gewinne-der-bauern-kraeftig-gestiegen>  |  |
| 2023 01 10 | 2022 m. lapkritį namų ūkiai ir toliau turėjo mokėti už energiją žymiai daugiau nei prieš metus. Nors, palyginti su spalio mėn., namų ūkių energijos kainos šiek tiek sumažėjo, Austrijos energetikos agentūros skaičiavimais, vidutinis metinis padidėjimas buvo apie 42 proc. Ypač stipriai pabrango medienos granulės (148 proc.) ir gamtinės dujos (109 proc.), kur kainos išaugo daugiau nei dvigubai.  | <https://www.derstandard.at/story/2000142418920/haushaltsenergiepreise-stiegen-im-november-im-schnitt-um-42-prozent?ref=loginwall_articleredirect>  |  |
| 2023 01 11 | Karas, tiekimo grandinių chaosas ir energijos krizė nepakenkė Austrijos eksportuotojams 2022 m. Tikimasi, kad šių metų ekonominė situacija taip pat neturėti sumažinti eksporto augimo, nes verslas tiki, kad valstybė kompensuos dideles energijos kainas, o Austrijos verslas veiks globaliai, t.y. ne tik Europoje, kur yra krizė.  | <https://www.diepresse.com/6237079/sind-oesterreichs-exporteure-gegen-krisen-immun>  |  |
| 2023 01 16  | Austrijoje energijos kainos krenta, elektros kainų kompensavimo mechanizmas veikia ir vertinama, kad infliacija jau pasiekė aukščiausią tašką. Tačiau su profsąjungomis suderinti darbo užmokesčio augimai nuo 2023 metų gali stipriai padidinti paslaugų kainas. 2023 metais numatoma 6,5 proc. infliacija, o 2024 metais – 3,2 proc.  | <https://www.diepresse.com/6239057/hoehere-loehne-machen-das-leben-teurer>  |  |
| 2023 01 24 | Austrijos vyriausybė gausiai teikia paramą privatiems asmenims ir įmonėms, siekiant padėti dėl aukštų energijos kaštų. Tačiau ekonomikos ekspertai kritikuoja tokią plačią valstybės pagalbą, nes tai dar labiau kursto infliaciją.  | <https://www.diepresse.com/6242204/wie-der-staat-die-inflation-weiter-anheizt>  |  |
| Kita ekonominiam bendradarbiavimui aktuali informacija |
|  |  |  |  |

*Parengė:*

*Ministras patarėjas Donatas Aškinis, tel. +43 1 718 54 67,* *donatas.askinis@urm.lt*

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)